**C.7 ผลและกระบวนการบริหารจัดการด้านกายภาพ**

|  |  |  |  |  |
| --- | --- | --- | --- | --- |
| **C.7.4** | **:** | **มีการจัดสภาพแวดล้อมทางกายภาพ สภาพแวดล้อมทางสังคม และสภาพแวดล้อมทางจิตวิทยา ที่ช่วยส่งเสริมการเรียนรู้ ศักยภาพ คุณภาพชีวิต สุขภาพ และ**  **ความปลอดภัยของผู้เรียน** | | |
| **ปีที่ใช้ในการประเมิน** | | | **:** | ปีการศึกษา 2563 |
| **ผู้รับผิดชอบ Criteria** | | | **:** | อรทัย เป็งนวล / อรณุตรา จ่ากุญชร / ผ่องรักษ์ ยศเดช /  ปัญญวัจน์ ชลวิชิต / ณภัทร แก่นสาร์ / รุ่งนภา รินคำ /  สกุณา เชาวพ้อง / ชาญวิทยายุทธ์ อินทร์แก้ว |
| **หน่วยงาน** | | | **:** | กองกายภาพและสิ่งแวดล้อม / กองพัฒนานักศึกษา |

**ผลการดำเนินงาน :**

มหาวิทยาลัยจัดสภาพแวดล้อม เพื่อส่งเสริมบรรยากาศแห่งการเรียนรู้ ศักยภาพ คุณภาพชีวิต สุขภาพ และความปลอดภัยของผู้เรียน ประกอบด้วย สภาพแวดล้อมทางกายภาพ สภาพแวดล้อมทางสังคม และสภาพแวดล้อมทางจิตวิทยา โดยได้มีการรวบรวม[แผนการจัดหา การบำรุงรักษา และการเสนอของบประมาณสำหรับการจัดสภาพแวดล้อม](https://view.officeapps.live.com/op/view.aspx?src=https://erp.mju.ac.th/openFile.aspx?id=NDYwMTc4&method=inline) จากข้อมูลของหน่วยงาน  
ปี 2562 เพื่อปรับปรุงและพัฒนาการจัดสภาพแวดล้อมให้เพียงพอ ทันสมัย พร้อมใช้

1. **สภาพแวดล้อมทางกายภาพ**

**- อาคารและสถานที่** มหาวิทยาลัยมีนโยบายในการจัดสภาพแวดล้อมทางกายภาพ ภายในมหาวิทยาลัย และวิทยาเขต การจัดสภาพแวดล้อมห้องเรียน สถานที่จัดกิจกรรม สถานที่จัดการเรียนการสอนนอกห้องเรียน การใช้ประโยชน์พื้นที่ต่าง ๆ เพื่อรองรับและสนับสนุนการจัดการเรียน  
การสอน และอำนวยความสะดวกในด้านต่าง ๆ โดยมีการ

ภายใต้โครงการพัฒนากายภาพและภูมิทัศน์มหาวิทยาลัยแม่โจ้มุ่งสู่มหาวิทยาลัยเชิงนิเวศ และดำเนินการตาม[แนวทางการเป็นมหาวิทยาลัยสีเขียว (Green University](https://green.mju.ac.th/?page_id=230)) ที่มีการวางแผนและพัฒนากายภาพของมหาวิทยาลัยอย่างต่อเนื่องทุกปี มีนโยบายมหาวิทยาลัยสีเขียว (Green University) ที่ให้ทุกหน่วยงานนำไปปฏิบัติ ทั้งพื้นที่ส่วนกลางและพื้นที่ที่อยู่ในความรับผิดชอบของหน่วยงานต่าง ๆ มีการ[จัดทำผังแม่บทมหาวิทยาลัย](https://erp.mju.ac.th/openFile.aspx?id=NDUwNTMy&method=inline) การดำเนินการจัดทำผังพื้นที่ การจัดโครงสร้างพื้นฐานตามแผนการใช้ประโยชน์พื้นที่ของมหาวิทยาลัย โดยคณะกรรมการผังแม่บทมหาวิทยาลัยแม่โจ้พิจารณากำหนดการใช้ประโยชน์พื้นที่ต่าง ๆ วางแผนและกำหนดการใช้ประโยชน์พื้นที่อย่างเหมาะสมและคุ้มค่า มีการบูรณาการการใช้พื้นที่สำหรับใช้ในการเรียนการสอน เช่น แปลงเกษตร แปลงไม้ดอกไม้ประดับอุทยานกล้วยไม้ไทย อ่างเก็บน้ำเพื่อการเกษตร อ่างเก็บน้ำ เพื่อผลิตน้ำประปาใช้ภายในมหาวิทยาลัย ฯลฯ มหาวิทยาลัยได้ลงนามความร่วมมือกับศิษย์เก่าใน[โครงการอุทยานมหาวิทยาลัยแม่โจ้ 100 ปี(Maejo Centennial Botanical Park)](https://erp.mju.ac.th/openFile.aspx?id=NDUwNTIy&method=inline) โดยมีวัตถุประสงค์เพื่อปรับปรุงและพัฒนาพื้นที่บริเวณสนามวังซ้าย และพื้นที่ใกล้เคียง ประมาณ 10,500 ตร.ม. ให้เป็นแหล่งการเรียนรู้นอกห้องเรียนที่บูรณาการการเรียนการสอน การวิจัย และบริการวิชาการ สร้างพื้นที่บูรณาการการเรียนการสอนระหว่างมหาวิทยาลัยกับศิษย์เก่าและศิษย์ปัจจุบัน โดยอยู่ระหว่างการดำเนินการเตรียมพื้นที่และดำเนินการในขั้นตอนเกี่ยวกับการลงนามความร่วมมือและจัดทำบันทึกข้อตกลง

มหาวิทยาลัยจัดระบบและปรับปรุงระบบโครงสร้างพื้นฐานสนับสนุนการเรียนการสอน เช่น ถนน ทางเท้า Cover Way ทางจักรยานในพื้นที่มหาวิทยาลัย ที่จอดรถ และ[จัดให้มีบริการรถไฟฟ้า รับ-ส่งภายในมหาวิทยาลัยฟรี](https://m.facebook.com/story.php?story_fbid=1388935617982089&id=188161498059513) เพื่อความสะดวก ปลอดภัย และลดอุบัติเหตุบนท้องถนน มีจุดเริ่มต้น-สิ้นสุดที่บริเวณหอพักนักศึกษา มีการดูแลระบบสาธารณูปโภคที่มีประสิทธิภาพ ได้แก่ ระบบไฟฟ้า ประปา มีสถานีไฟฟ้าย่อยในมหาวิทยาลัย ระบบบำบัดน้ำเสียอาคารและห้องปฏิบัติการก่อนปล่อยลงระบบบำบัดน้ำเสียรวมของมหาวิทยาลัย ระบบจัดการและกำจัดขยะภายในมหาวิทยาลัย ระบบการกำจัดขยะมีพิษและสารเคมีจากห้องปฏิบัติการ โดยรวบรวมไว้ ณ จุดรวบรวมก่อนนำไปกำจัดภายนอกมหาวิทยาลัย ระบบการสื่อสารเพื่อการติดต่อสื่อสารภายในมหาวิทยาลัย ห้องควบคุมข่ายโทรศัพท์ และศูนย์วิทยุควบคุมข่ายเกษตรศิลป์ที่มีเจ้าหน้าที่ประจำ 24 ชม. และการดูแลบำรุงรักษาลิฟท์ประจำอาคาร โดยมีกองกายภาพและสิ่งแวดล้อมร่วมกับหน่วยงานที่รับผิดชอบเป็นผู้ควบคุมดูแล ซ่อมแซมอาคารสิ่งก่อสร้าง วัสดุครุภัณฑ์ในส่วนของอาคารส่วนกลาง ในส่วนของคณะและวิทยาเขต จะมีเจ้าหน้าที่ดูแลรับผิดชอบของหน่วยงาน และประสานการปฏิบัติงานกับหน่วยงานส่วนกลาง กรณีไม่สามารถดำเนินการเองได้ จะประสานงานหน่วยงานภายนอกหรือจัดจ้างเอกชนเข้าดำเนินการ

มหาวิทยาลัยดำเนินการด้านการจัดการพลังงานและสาธารณูปโภค โดยจัดทำแผนและงบประมาณสำหรับการบำรุงรักษาระบบสาธารณูปโภคประจำปี แผนการจัดการด้านพลังงาน นโยบายและมาตรการด้านการจัดการพลังงาน เพื่อให้มีการใช้ไฟฟ้าอย่างคุ้มค่า การติดตั้ง  
[โซล่ารูฟท็อปผลิตไฟฟ้าใช้ในอาคาร](https://erp.mju.ac.th/openFile.aspx?id=NDUwNDU5&method=inline) [ปรับปรุงไฟส่องสว่างสาธารณะในพื้นที่มหาวิทยาลัย เป็นหลอด LED](https://erp.mju.ac.th/openFile.aspx?id=NDUwNjAz&method=inline) และจัดให้มีไฟฟ้าแสงสว่างอย่างเพียงพอ สำหรับพื้นที่จัดกิจกรรมและฝึกปฏิบัติของผู้เรียนในช่วงเวลากลางคืน หรือนอกเวลาเรียน และการเดินทางภายในมหาวิทยาลัยในช่วงเวลากลางคืน มี[การเตรียมความพร้อมด้านการป้องกันอัคคีภัย โดยเจ้าหน้าที่ประจำอาคารและพนักงานรักษาความปลอดภัย จะดูแลบำรุงรักษาอุปกรณ์ดับเพลิง](https://erp.mju.ac.th/openFile.aspx?id=Mzg2NTYx&method=inline) ให้เพียงพอและพร้อมใช้งาน [มีการซ้อมหนีไฟให้กับนักศึกษา](http://thainews.prd.go.th/th/news/detail/TCATG190912165243602)และบุคลากร อย่างน้อยปีละ 1 ครั้ง เพื่อให้นักศึกษาสามารถนำความรู้และการฝึกปฏิบัติไปใช้ประโยชน์เมื่อเกิดสถานการณ์จริงได้อย่างถูกต้อง กำหนดให้ทุกหน่วยงานดำเนิน[การป้องกันและคัดกรองโรคโควิด-19](https://erp.mju.ac.th/openFile.aspx?id=NDUwNjI5&method=inline) ก่อนเข้าอาคารสถานที่ การ[เข้าทำความสะอาดหอพัก และ Big Cleaning พื้นที่ต่างๆ ของมหาวิทยาลัย](https://erp.mju.ac.th/informationDetail.aspx?newsId=3883)

ด้าน[การจัดสภาพแวดล้อมสำหรับผู้ที่มีความบกพร่องทางร่างกาย (ผู้พิการ)](https://erp.mju.ac.th/openFile.aspx?id=NDUwNTg0&method=inline) โดยออกแบบอาคารสถานที่ หอพักนักศึกษา และสถานที่ต่าง ๆ ในมหาวิทยาลัย ปรับปรุงโครงสร้างพื้นฐานและจัดสิ่งอำนวยความสะดวกที่ได้มาตรฐาน ครบทั้ง 5 ประเภท ได้แก่ ทางลาด ห้องน้ำ ที่จอดรถ ป้ายสัญลักษณ์ และการให้บริการข้อมูลข่าวสารที่มีความพร้อมและเพียงพอ โดยมีกองพัฒนานักศึกษาเป็นหน่วยงานที่กำกับดูแลการให้บริการแก่นักศึกษา

ด้านการรักษาความปลอดภัย ได้มีการรักษาความปลอดภัยอาคารสถานที่ของมหาวิทยาลัย และติดตั้งกล้องวงจรปิดพื้นที่สำคัญ พื้นที่สาธารณะ เพื่อเสริมระบบรักษาความปลอดภัยให้มีประสิทธิภาพมากยิ่งขึ้น ทั้งนี้ การดำเนินการด้านการรักษาความปลอดภัย การจัดระบบการจราจรในพื้นที่มหาวิทยาลัยที่ผ่านมา เมื่อเกิดอุบัติเหตุหรือเหตุการณ์ต่าง ๆ ที่เกิดขึ้นในพื้นที่มหาวิทยาลัยได้รับการปรับปรุงแก้ไข พร้อมกำหนดมาตรการต่าง ๆ เพื่อแก้ปัญหาดังกล่าว โดยเหตุที่เกิดขึ้นไม่ทำให้ได้รับความเสียหายหรือสูญเสียที่รุนแรง มีนโยบายและมาตรการในการสวมหมวกนิรภัยในมหาวิทยาลัย 100% เพื่อลดการบาดเจ็บจากการเกิดอุบัติเหตุบนท้องถนนภายในและนอกมหาวิทยาลัย และมีการ[จัดสายตรวจพนักงานรักษาความ](https://erp.mju.ac.th/openFile.aspx?id=NDUwNjA3&method=inline)ปลอดภัยเข้าตรวจสอบพื้นที่ในช่วงกลางวัน และกลางคืน การตรวจสอบดูแลทรัพย์สินของมหาวิทยาลัย ธนาคารและตู้ ATM จุดต่าง ๆ ในมหาวิทยาลัย โดยหากพบเหตุการณ์ผิดปกติจะรายงานให้ศูนย์วิทยุรับทราบ เพื่อประสานงานกับผู้เกี่ยวข้องหรือหน่วยงานภายนอก เช่น สถานีตำรวจภูธรแม่โจ้ เพื่อสนับสนุนกำลังพล หรือระงับเหตุ หรือให้การช่วยเหลือ โดยศูนย์วิทยุจะมีเจ้าหน้าที่ประจำศูนย์วิทยุตลอด 24 ชั่วโมง กรณีนักศึกษาลืมทรัพย์สินหรือกุญแจรถไว้ที่รถตามที่จอดรถ พนักงานรักษาความปลอดภัยจะนำทรัพย์สินส่งให้ศูนย์วิทยุ เพื่อติดตามให้เจ้าของมารับคืน ทั้งนี้ การคัดกรองคนเข้า-ออกมหาวิทยาลัย โดยพนักงานรักษาความปลอดภัยจะตรวจรถเข้า-ออกทุกประตู ร่วมกับการตรวจจากข้อมูลกล้องวงจรปิด เมื่อพบรถต้องสงสัยหรือมีเหตุผิดปกติ จะดำเนินการสกัดยานพาหนะ ไม่ให้ออกจากพื้นที่ หรือประสานตำรวจในพื้นที่ เพื่อติดตามเหตุและดำเนินการตามขั้นตอนหรืองานที่เกี่ยวข้อง

[มหาวิทยาลัยได้มีการจัดสวัสดิการหอพักนักศึกษา](https://erp.mju.ac.th/openFile.aspx?id=NDYwODM4&method=inline) โดย

[หอพักภายในมหาวิทยาลัยแม่โจ้ จังหวัดเชียงใหม่](https://erp.mju.ac.th/openFile.aspx?id=NDUwNjg5&method=inline) มีอาคารหอพักจำนวน 11 อาคาร สามารถรองรับนักศึกษาได้ทั้งสิ้น 3,924 คน โดยจัดให้นักศึกษาระดับปริญญาตรีหลักสูตร 4 ปี ชั้นปีที่ 1 ให้เข้าพักในหอพักตามที่มหาวิทยาลัยกำหนด ได้แก่ หอพักนักศึกษาชาย จำนวน 6 อาคาร หอพักนักศึกษาหญิง จำนวน 4 อาคาร รองรับนักศึกษาได้ 3,836 คน มีนักศึกษาระดับปริญญาตรี ชั้นปีที่ 1 หลักสูตรเทียบเข้าเรียน 2 ปี และหลักสูตร 4-5 ปี ต้องเข้าพักภายในหอพักของมหาวิทยาลัย และยังเปิดโอกาสให้นักศึกษานอกเหนือจากชั้นปีที่ 1 ที่ประสงค์จะเข้าพักอาศัยภายในมหาวิทยาลัย ได้เข้าพักอาศัยในหอพักของมหาวิทยาลัยได้

[หอพักภายในมหาวิทยาลัยแม่โจ้ – แพร่ เฉลิมพระเกียรติ](https://erp.mju.ac.th/openFile.aspx?id=NDUwNjQ0&method=inline) จังหวัดแพร่ มีหอพักสำหรับนักศึกษาจำนวน 2 อาคาร ได้แก่ หอพักชายพรพิรุณและหอพักหญิงขวัญพิรุณ มีห้องพักจำนวนหอละ 112 ห้องจัดให้บริการนักศึกษาในระดับปริญญาตรี สามารถรองรับนักศึกษา ได้ประมาณ 896 คน

[หอพักภายในมหาวิทยาลัยแม่โจ้- ชุมพร](https://erp.mju.ac.th/openFile.aspx?id=NDUwNjgz&method=inline) จังหวัดชุมพร มีหอพักสำหรับนักศึกษาจำนวน 2 อาคาร โดยมีห้องพักจำนวน 40 ห้อง สำหรับให้บริการแก่นักศึกษาในระดับปริญญาตรี โดยแบ่งเป็นหอพักนักศึกษาชาย จำนวน 20 ห้อง และหอพักนักศึกษาหญิง จำนวน 20 ห้อง สามารถรองรับนักศึกษาชั้นปีที่ 1 เข้าพักได้ทั้งสิ้น 160 คน

มหาวิทยาลัยได้มีการเก็บ[สถิติจำนวนนักศึกษาที่เข้าพัก](https://erp.mju.ac.th/openFile.aspx?id=NDUwNzMx&method=inline)  มีการจัดทำ[ข้อมูลหอพักเพื่อการบริหารจัดการหอพักนักศึกษา](https://erp.mju.ac.th/openFile.aspx?id=NDUwMjcx&method=inline)และรายงานให้ผู้บริหารได้รับทราบ มี[กระบวนการให้บริการที่สร้างความพึงพอใจให้แก่ผู้รับบริการ](https://erp.mju.ac.th/openFile.aspx?id=NDUwMzU1&method=inline) และการสำรวจความพึงพอใจของนักศึกษาที่พักในหอพักของมหาวิทยาลัย มี[แผนการจัดหาครุภัณฑ์ แผนการบำรุงรักษาครุภัณฑ์ประจำปี และแผนปรับปรุงภูมิทัศน์](https://erp.mju.ac.th/openFile.aspx?id=NDUxMDc2&method=inline) มี[ระบบการบริหารจัดการข้อมูลอาคาร](https://erp.mju.ac.th/buildingSubList.aspx?buildTypeID=4&goID=109) เช่น [พื้นที่อาคาร](https://erp.mju.ac.th/buildingSubUpdate.aspx?view=read&subID=213&goID=109) [ข้อมูลการซ่อมบำรุง](https://erp.mju.ac.th/buildingMaintenance.aspx?goID=109) รวมถึงมีกระบวนการให้บริการแก่นักศึกษาที่พักอาศัยในหอพักของมหาวิทยาลัย ด้วยระบบออนไลน์ เช่น [การให้บริการเบิกวัสดุ/ครุภัณฑ์](http://www.erp.mju.ac.th/openFile.aspx?id=NDE1OTY3&method=inline) , [การให้บริการตรวจสอบ ซ่อมแซม บำรุงรักษาครุภัณฑ์และอุปกรณ์ต่างๆ ภายในหอพัก](http://www.erp.mju.ac.th/openFile.aspx?id=NDE1OTcw&method=inline), [การให้บริการดูแลรักษาสภาพภูมิทัศน์ภายในบริเวณหอพัก](http://www.erp.mju.ac.th/openFile.aspx?id=NDE1OTY4&method=inline) และมีการ[ออกแบบสอบถามเพื่อประเมินผลความพึงพอใจของนักศึกษาที่พักในหอพักของมหาวิทยาลัย](https://docs.google.com/forms/d/1EyALfLep5xOLUDjZ2PvFIaKnRPkCmLQuduOZo4bt9JI/edit?usp=drive_web) ทั้งนี้เพื่อสร้างความพึงพอใจให้แก่ผู้รับบริการหอพักของมหาวิทยาลัย ทำการประเมินผลความพึงพอใจของนักศึกษาผู้เข้าพักเป็นประจำทุกปี และ[นำข้อมูลผลการประเมินมาวิเคราะห์เพื่อปรับปรุงการจัดสวัสดิการหอพักในแต่ละหอพัก](https://erp.mju.ac.th/openFile.aspx?id=NDUwMjc0&method=inline) ให้มีการพัฒนาที่ดีขึ้น

มีการ [ลงพื้นที่ตรวจเยี่ยมหอพักนักศึกษา และโรงอาหารเทิดกสิกร พร้อมทั้งคุมเข้มมาตรการป้องกันโรค COVID-19](https://erp.mju.ac.th/informationDetail.aspx?newsId=3935) อย่างเคร่งครัด ได้แก่ การคัดกรอง ตรวจวัดอุณหภูมิ ลงทะเบียนข้อมูลเข้า-ออกสถานที่ สวมหน้ากากอนามัย เว้นระยะห่าง มีป้ายแนะนำ/รณรงค์ป้องกัน พร้อมกับให้คำแนะนำเพิ่มเติมเรื่องการเฝ้าระวังและการดูแลความสะอาดสถานที่

[สวัสดิการด้านสุขภาวะอนามัยของนักศึกษา](https://erp.mju.ac.th/openFile.aspx?id=NDYwODM5&method=inline)

[การให้บริการด้านสุขภาพของนักศึกษา](https://erp.mju.ac.th/openFile.aspx?id=NDE3MTcz&method=inline) เพื่อส่งเสริมให้นักศึกษามีสุขภาวะที่ดี ทั้งด้านการดูแล และ[การเฝ้าระวัง](https://m.facebook.com/story.php?story_fbid=1479408332268150&id=188161498059513) มหาวิทยาลัยได้จัดสวัสดิการด้านสุขภาวะอนามัยให้แก่นักศึกษา โดยจัดให้มีห้องพยาบาล ที่เปิดให้บริการนักศึกษาในช่วงกลางวันระหว่างเรียน เปิดให้บริการเวลา 08.30–16.30 น. เน้นบริการด้านส่งเสริมสุขภาพ ป้องกันโรคบำบัดรักษา และฟื้นฟูสภาพ ด้านร่างกายและจิตใจในระดับปฐมภูมิภายใต้ระบบการที่ได้มาตรฐาน หากนักศึกษาได้รับการวินิจฉัยจากพยาบาลวิชาชีพ ซึ่งมีอาการเจ็บป่วยพื้นฐานเบื้องต้นเกินกว่าความสามารถของพยาบาลวิชาชีพ จึงจะทำการส่งต่อไปยังโรงพยาบาลที่อยู่ใกล้มหาวิทยาลัยต่อไป มีการเก็บ[สถิติการรักษาพยาบาล](https://erp.mju.ac.th/openFile.aspx?id=NDUwNzg2&method=inline)นักศึกษาที่เข้ามารับบริการทุกกรณี

และ[มหาวิทยาลัยได้จัดทำประกันอุบัติเหตุให้กับนักศึกษาทุกคน](https://m.facebook.com/story.php?story_fbid=1418727215002929&id=188161498059513) เพื่อลดค่าใช้จ่ายของนักศึกษาเมื่อเกิดการบาดเจ็บจากอุบัติเหตุและต้องเข้ารับการรักษายังโรงพยาบาล และกำหนดให้นักศึกษาที่มีภูมิลำเนาอยู่ห่างไกล ย้ายสิทธิ์ประกันสุขภาพถ้วนหน้ามายังโรงพยาบาลที่อยู่ใกล้มหาวิทยาลัย เพื่อนักศึกษาจะได้ใช้บริการโดยไม่ต้องเสียค่าใช้จ่าย นอกจากนี้ยังได้จัดกิจกรรมส่งเสริมสุขภาพ ป้องกันโรคสำหรับนักศึกษา เช่น [การพ่นยาฆ่าเชื้อเพื่อป้องกันโรค COVID-19 บริเวณโรงอาหารกลาง](https://m.facebook.com/profile.php?id=188161498059513&ref=content_filter) การรณรงค์ป้องกันโรคไข้เลือดออก มีการอบรมให้ความรู้ในเรื่องการปฐมพยาบาล และการใช้ยาเบื้องต้นให้กับนักศึกษา โดยเน้นนักศึกษารุ่นพี่ที่มีส่วนเกี่ยวข้องในการดูแลนักศึกษารุ่นน้องในการทำกิจกรรมต่าง ๆ ของมหาวิทยาลัย และนักศึกษาที่พักอาศัยอยู่ในหอพักนักศึกษา เพื่อให้นักศึกษาสามารถดูแลตนเอง และให้การช่วยเหลือผู้อื่นได้ และป้องกันนักศึกษาที่เจ็บป่วยด้วยโรคติดต่อหรือเมื่อเกิดโรคระบาดอย่างทันท่วงที มีขั้นตอน[การปฏิบัติงาน/กระบวนการมารับบริการรักษาพยาบาล](https://erp.mju.ac.th/openFile.aspx?id=NDEzODcz&method=inline) และมีการ[ประเมินผลความพึงพอใจของผู้รับบริการ](https://docs.google.com/forms/d/19Fmw89Cmp62bF-pje2JWsuN_UoLqzgMl8tqLWYBm9tM/edit?usp=drive_web) เพื่อวิเคราะห์และปรับปรุงการให้บริการที่ได้รับความพึงพอใจจากผู้รับบริการได้มากที่สุด

และด้วยสถานการณ์การเกิดและระบาดของโรคติดเชื้อไวรัสโคโรนา 2019 (Covid-19) [มหาวิทยาลัยตั้งจุดคัดกรองโรคโควิด-19](https://erp.mju.ac.th/informationDetail.aspx?newsId=3883) เพื่อคัดกรองนักศึกษาที่เดินทางกลับเข้าหอพักภายในมหาวิทยาลัยในช่วงเปิดภาคการศึกษา ณ ประตูทางเข้าหอพักนักศึกษา ทั้งนี้นักศึกษาต้องปฏิบัติตัวตามข้อแนะนำป้องกันแพร่ระบาดโรคอย่างเคร่งครัด เช่น สวมหน้ากากอนามัยตลอดเวลา หมั่นล้างมือบ่อยๆ เว้นระยะห่าง ไม่ไปในสถานที่เสี่ยงแหล่งมั่วสุม เป็นต้น หากมีอาการผิดปกติ มีไข้ ไอ เจ็บคอ มีน้ำมูก จมูกไม่ได้กลิ่น ลิ้นไม่รับรส ให้แจ้งเจ้าหน้าที่หอพัก เพื่อประสานงานกับงานอนามัยและพยาบาลของมหาวิทยาลัยเพื่อดำเนินการประสานงานในการพบแพทย์ที่โรงพยาบาลทันที

**มหาวิทยาลัยได้จัดสวัสดิการด้าน**[**การให้บริการร้านค้า ร้านอาหาร และเครื่องดื่ม ภายในมหาวิทยาลัย**](https://erp.mju.ac.th/openFile.aspx?id=Mzg5NzY3&method=inline)บริการให้แก่นักศึกษา บุคลากร และบุคคลทั่วไป จำนวน 53 จุด และยังมีจุดให้บริการตู้เครื่องดื่มอัตโนมัติ โดยมหาวิทยาลัยได้ทำการ[ตรวจสอบคุณภาพอาหารอย่างสม่ำเสมอ  
มีโรงอาหารกลางอาคารเทิดกสิกร](https://erp.mju.ac.th/openFile.aspx?id=NDUwNzk2&method=inline) ที่มีร้านค้าจำหน่ายอาหารอยู่ 29 ร้าน จำหน่ายอาหารตั้งแต่เวลา 05.00-22.00 น. และโซนด้านหลังของโรงอาหารกลางอาคารเทิดกสิกร มี[ตลาดกลางคืนที่มีบริการร้านอาหาร (MJU Night Market)](https://erp.mju.ac.th/openFile.aspx?id=NDUwNzk4&method=inline) ไว้บริการสำหรับนักศึกษา จำนวน 20 ร้านเพื่อให้นักศึกษาที่พักอาศัยในหอพักภายในมหาวิทยาลัยได้ใช้บริการร้านค้าในช่วงเวลากลางคืน ตั้งแต่เวลา 16.30-22.00 น.  
ลดปัญญาหาการออกไปหาอาหารรับประทานทานนอกมหาวิทยาลัย เพื่อให้ผู้ปกครองมีความมั่นใจในการใช้ชีวิตภายในมหาวิทยาลัยได้อย่างอุ่นใจ มีการทำความสะอาดพื้นที่ทั้ง[ภายใน](https://m.facebook.com/story.php?story_fbid=1614492552093060&id=188161498059513) [ภายนอก](https://m.facebook.com/story.php?story_fbid=1627104360831879&id=188161498059513) และ[เฝ้าระวัง](https://m.facebook.com/story.php?story_fbid=1625685537640428&id=188161498059513) และ[ตรวจสอบพื้นที่เพื่อรองรับมาตรการป้องกันโรค COVID-19](https://m.facebook.com/story.php?story_fbid=1608689029340079&id=188161498059513) อย่างต่อเนื่อง พร้อมติดตั้งโทรทัศน์ พัดลม กล้องวงจรปิดเพื่อดูแลความปลอดภัยในชีวิตและทรัพย์สิน และมี[ระบบการสำรวจความพึงพอใจของผู้รับบริการ](https://docs.google.com/forms/d/e/1FAIpQLSdhYyAPEvZww0SMvEupWcuRjfUrjhCdFHwWeR3QpZvs0QE-Wg/viewform)เป็นประจำอย่างต่อเนื่อง และนำ[ผลการประเมินมาทำการวิเคราะห์](https://erp.mju.ac.th/openFile.aspx?id=NDUwODAx&method=inline)เพื่อทำการพัฒนาปรับปรุง มี[แผนการจัดหาครุภัณฑ์ แผนการบำรุงรักษา และแผนการดูแลรักษาสภาพแวดล้อม](https://erp.mju.ac.th/openFile.aspx?id=NDUwOTk1&method=inline)

ทั้งนี้ ทางมหาวิทยาลัยแม่โจ้-แพร่ เฉลิมพระเกียรติ ได้จัดให้มีการจำหน่ายอาหารเพื่อบริการให้แก่บุคลากรและนักศึกษาบริเวณ[โรงอาหารกลาง](https://erp.mju.ac.th/openFile.aspx?id=NDUwODE0&method=inline) และในส่วนของพื้นที่มหาวิทยาลัยแม่โจ้-ชุมพร [ภายในอาคารศิริชัยพัฒนา](https://erp.mju.ac.th/openFile.aspx?id=NDUwODE3&method=inline)เพื่อให้บริการจำหน่ายอาหารแก่นักศึกษา/บุคลากร อำนวยความสะดวกให้แก่นักศึกษาที่พักอาศัยในหอพักและบุคคลทั่วไปเข้ามาใช้บริการ ทั้งนี้ได้มีการกำกับดูแลร้านอาหารโดยการ[ตรวจคุณภาพอาหารตามหลักเกณฑ์มาตรฐานหลักสุขาภิบาล](https://erp.mju.ac.th/openFile.aspx?id=NDUwNzkz&method=inline)อาหารเป็นประจำ

มหาวิทยาลัยมี[บริการยานพาหนะ](https://erp.mju.ac.th/openFile.aspx?id=NDUwOTE4&method=inline)ให้บริการกับนักศึกษาในการทำกิจกรรมนักศึกษาทั้ง[ภายในและภายนอกมหาวิทยาลัย และเพื่อดูแลสุขภาพนักศึกษา](https://erp.mju.ac.th/openFile.aspx?id=NDUxMDM2&method=inline)ในหอพักมหาวิทยาลัยกรณีเจ็บป่วยฉุกเฉินนำส่งโรงพยาบาลใกล้เคียง ในส่วนของมหาวิทยาลัยแม่โจ้-แพร่ ฯ มีบริการยานพาหนะพร้อมพนักงานขับรถ จำนวน 3 คน ที่ความดูแลรับผิดชอบ 9 คัน ได้แก่ [รถยนต์กระบะ จำนวน 3 คัน](https://erp.mju.ac.th/openFile.aspx?id=MzI2NDk1&method=inline) [รถบรรทุกหกล้อ จำนวน 2 คัน](https://erp.mju.ac.th/openFile.aspx?id=MzI2NDk2&method=inline) รถยนต์ตู้ จำนวน 4 คัน และในส่วนของมหาวิทยาลัยแม่โจ้-ชุมพร  
มีบริการยานพาหนะให้บริการกับนักศึกษาและบุคลากร พร้อมพนักงานขับรถ จำนวน 2 คน ที่ความดูแลรับผิดชอบ 6 คัน ได้แก่ [รถยนต์บัสโดยสารปรับอากาศ จำนวน 1 คัน](https://erp.mju.ac.th/openFile.aspx?id=MzI2NDk0&method=inline) [รถยนต์กระบะ จำนวน 1 คัน](https://erp.mju.ac.th/openFile.aspx?id=MzI2NDk1&method=inline) [รถบรรทุกหกล้อ จำนวน 2 คัน](https://erp.mju.ac.th/openFile.aspx?id=MzI2NDk2&method=inline) รถยนต์ตู้ จำนวน 1 คัน รถเก๋ง จำนวน 1 คัน

**อาคารสถานที่**[**ด้านการกีฬา**](https://erp.mju.ac.th/openFile.aspx?id=NDE3MjE4&method=inline) มี[ศูนย์กีฬาเฉลิมพระเกียรติ สนามกีฬาประเภทต่าง ๆ](https://erp.mju.ac.th/openFile.aspx?id=NDUxMDcz&method=inline) และสระว่ายน้ำ สำหรับให้บริการในการออกกำลังกายและการฝึกซ้อมกีฬา และเป็นสถานที่สำหรับ  
[การจัดการแข่งขัน](https://erp.mju.ac.th/openFile.aspx?id=NDQ4Mzcw&method=inline)ทุกประเภท สำหรับนักศึกษา บุคลากรและประชาชนทั่วไป มีการบริการให้ยืมอุปกรณ์กีฬาเพื่อการออกกำลังกายและการเรียนการสอน เช่น

|  |  |  |  |
| --- | --- | --- | --- |
| กิจกรรมเสริมหลักสูตร | TQF 5 ด้าน | PLO | ลักษณะการสนับสนุน |
| การเรียนการสอนร่วมกับคณะศิลปศาสตร์ คณะพัฒนาการท่องเที่ยว คณะเทคโนโลยีการประมงและทรัพยากรทางน้ำ | ด้านความรู้  ด้านทักษะปัญญา | มีความสามารถในการบูรณาการเนื้อหาในสาขาวิชาชีพและสาขาวิชาที่เกี่ยวข้อง  มีความสามารถในการประยุกต์ความรู้ไปบูรณาการกับศาสตร์อื่นๆ ที่เกี่ยวข้อง เพื่อแก้ไขปัญหาได้ | การเรียนการสอนในวิขา ศท 013 นั้นมีภาคทฤษฏี 2 ชม. และภาคปฏิบัติ 2 ชม. รวม 1 กลุ่ม จะต้องเรียน 4 ชม.  สามารถนำองค์ความรู้ และมีความคิดในแก้ไขสถานการณ์กับสิ่งที่เกิดขึ้นให้กับตัวเองและผู้อื่นและ สามารถนำไปปฏิบัติกับวิชาที่เกี่ยวข้องเพื่อให้เกิดความสอดคล้องกับปัญหาที่เกิดขึ้น |

* มี[ระบบการประเมินผลความพึงพอใจคุณภาพการให้บริการ](https://docs.google.com/forms/d/1F6T1kZ5938EQ9ocnAgRx_JvIjl7dRgm7BxWy1F-qB4U/edit?usp=drive_web) และ[ผลการประเมินความพึงพอใจของผู้ใช้บริการด้านการกีฬา](https://erp.mju.ac.th/openFile.aspx?id=NDYwODQw&method=inline) เพื่อนำผลการประเมินมาวิเคราะห์เพื่อ[พัฒนาปรับปรุง](https://erp.mju.ac.th/openFile.aspx?id=NDYwODQy&method=inline) โดยมี[แผนจัดหาและบำรุงรักษาวัสดุอุปกรณ์](https://erp.mju.ac.th/openFile.aspx?id=NDUxMDgw&method=inline)
* สนามกีฬาทุกสนาม ได้แก่ [สนามกีฬากลางแจ้ง](https://erp.mju.ac.th/openFile.aspx?id=NDUxMDc1&method=inline) [ห้องฟิตเนส](https://erp.mju.ac.th/openFile.aspx?id=NDUxMDc4&method=inline) ได้รับมาตรฐานที่ผ่านการรับรองจากสหพันธ์การกีฬาทั้งประเภทลู่ และลานอเนกประสงค์ ที่สามารถจัดกิจกรรมในการออกกำลังกาย และจัดการแข่งขันกีฬาได้อย่างเหมาะสม
* ระบบไฟฟ้าเพื่อให้เกิดแสงสว่างที่มีมาตรฐาน ด้วยระบบประหยัดพลังงาน และเป็นมิตรต่อสิ่งแวดล้อม ที่เสริมประสิทธิภาพของการออกกำลังกายทุกสนามกีฬา มีห้องสุขาให้บริการอำนวยความสะดวกอยู่รอบ ๆ สนามกีฬา และมีการดูแลทำความสะอาดอย่างสม่ำเสมอ และถูกสุขลักษณะ
* ความปลอดภัยมีเจ้าหน้าที่ (รปภ.) ประจำทุกสนามที่คอยสอดส่องดูแลความผิดปกติต่าง ๆ ที่อาจจะเกิดขึ้นในทุกสนาม เพื่อความปลอดภัยในชีวิตและทรัพย์สินของผู้มาใช้บริการในการออกกำลังกาย และมี[ระบบกล้องวงจรปิดบริเวณโดยรอบอาคารศูนย์กีฬา](https://erp.mju.ac.th/openFile.aspx?id=NDUxMDc3&method=inline)

ซึ่งในส่วนของ[มหาวิทยาลัยแม่โจ้-แพร่ เฉลิมพระเกียรติ](https://erp.mju.ac.th/openFile.aspx?id=NDUwOTAz&method=inline) และมหาวิทยาลัยแม่โจ้-ชุมพร ยังมีสนามกีฬาประเภทต่าง ๆ รวมถึงห้องฟิตเนสพร้อมอุปกรณ์มาตรฐานสำหรับให้บริการในการออกกำลังกาย การฝึกซ้อมกีฬา รวมถึงการจัดการแข่งขันกีฬาทุกประเภท

1. **สภาพแวดล้อมทางสังคม**

เนื่องจากสถานการณ์โรคระบาดไวรัส COVID-19 ซึ่งส่งผลกระทบต่อสภาพแวดล้อมทางสังคมในการอยู่ร่วมกัน มหาวิทยาลัยจึงมีแนวทางการจัดระบบเรียนการสอนในภาคการศึกษา 2563 โดยเน้นการเรียนการสอนแบบออนไลน์กับรายวิชาที่สามารถทำการเรียนออนไลน์ได้ ส่วนรายวิชาที่ต้องเรียนในห้องปฏิบัติการหรือจำเป็นต้องเข้าชั้นเรียน ได้จัดให้มีการเว้นระยะห่าง และเน้นการดูแลเรื่องสุขอนามัยทั้งผู้สอนและผู้เรียนอย่างเต็มที่ พร้อมเพิ่ม Bandwidth และพื้นที่จัดเก็บข้อมูล Cloud เพื่ออำนวยความสะดวกให้แก่นักศึกษาและอาจารย์ผู้สอนได้อย่างมีประสิทธิภาพสูงสุด

จัดมาตรการสำหรับนักศึกษาแม่โจ้ เพื่อลดผลกระทบจากสถานการณ์โรคระบาดไวรัส COVID-19 ได้แก่ 1) ประกาศลดค่าธรรมเนียมการศึกษาให้นักศึกษาทุกหลักสูตรในทุกระดับชั้นปี   
2) ขยายระยะเวลาการชำระค่าเล่าเรียนของภาคเรียนที่ 1 ปีการศึกษา 2563 เพื่อบรรเทาเศรษฐกิจครัวเรือน 3) จัดสรรซิมการ์ดโทรศัพท์เพื่อใช้สำหรับการเรียนระบบออนไลน์ให้แก่นักศึกษา และ  
4) จัดทำประกันภัยโควิด-19 เพิ่มเติมให้แก่นักศึกษาโดยไม่เสียค่าใช้จ่าย

มหาวิทยาลัยแม่โจ้ทุกพื้นที่ (เชียงใหม่ – แพร่ – ชุมพร) ได้กำหนดให้นักศึกษาใหม่หลักสูตร 4 – 5 ปี ทุกคน [เข้าพักในหอพักมหาวิทยาลัยเป็นเวลา 1 ปีการศึกษา](https://m.facebook.com/story.php?story_fbid=3304793332890463&id=171893052847189) เพื่อเอื้อให้นักศึกษาได้รับประสบการณ์เรียนรู้ มีทักษะทางสังคม และทักษะชีวิตนอกเหนือจากการเรียนการสอนในชั้นเรียน มหาวิทยาลัยมีนโยบายพัฒนาให้หอพักนักศึกษาเป็นศูนย์กลางหรือเป็นแหล่งของการศึกษาและการพัฒนานักศึกษา (Living and Learning Center) เพื่อสนับสนุนการพัฒนานักศึกษาให้เป็นบัณฑิตที่สมบูรณ์ เพื่อสนับสนุนการสร้างสังคมในการอยู่ร่วมกัน คือ

1. จัดนักศึกษาเข้าพักอยู่ร่วมกันตามกลุ่มสาขาวิชาที่เรียน ซึ่งเอื้อประโยชน์ต่อการแลกเปลี่ยนเรียนรู้ร่วมกันระหว่างนักศึกษาที่ลงทะเบียนเรียนในรายวิชาเดียวกัน
2. มี[การแต่งตั้งอาจารย์ที่ปรึกษาหอพัก](http://www.erp.mju.ac.th/openFile.aspx?id=MzQzMjg5&method=inline)และ[คณะกรรมการหอพักซึ่งเป็นนักศึกษารุ่นพี่](http://www.erp.mju.ac.th/openFile.aspx?id=MzQzMjg1&method=inline)ประจำอยู่ทุกชั้นในทุก ๆ หอพัก ซึ่งอาจารย์ที่ปรึกษาหอพัก และคณะกรรมการหอพักสามารถให้คำปรึกษาเบื้องต้นแก่นักศึกษาหอพักเกี่ยวกับการเรียน การค้นคว้าหาความรู้ในรายวิชาที่เรียนได้
3. ใช้ระบบกลุ่มในการกระตุ้นให้นักศึกษาเข้าเรียนตามตารางเรียน โดยกลุ่มนักศึกษาสาขาวิชาเดียวกันซึ่งอยู่ภายในหอพักเดียวกันจะเป็นผู้คอยกระตุ้นเตือนให้เพื่อนนักศึกษาไปเข้าเรียนตามตารางเรียนพร้อม ๆ กัน
4. มีระบบการช่วยเหลือหรือให้บริการแก่สังคม โดยนักศึกษาที่กระทำความผิดจะถูกลงโทษโดยการพัฒนาพื้นที่โดยรอบหอพักเพื่อให้เกิดความหลาบจำ และสร้างจิตสำนึกด้านจิตอาสาพัฒนาสังคมโดยส่วนรวม

มหาวิทยาลัย ได้จัดกิจกรรมเพื่อสร้างสภาพแวดล้อมทางสังคม ด้วยการจัดกิจกรรม  
แม่โจ้จิตอาสาพัฒนามหาวิทยาลัยและชุมชน MJU: Green Heart & Smart University ภายใต้โครงการ[เสริมสร้างอัตลักษณ์ความเป็นลูกแม่โจ้ ประจำปีการศึกษา 2563 “รากแก้วแม่โจ้”](https://erp.mju.ac.th/informationDetail.aspx?newsId=4012) เป็นหนึ่งในกิจกรรมหล่อหลอมสร้างอัตลักษณ์ความเป็นลูกแม่โจ้ให้กับนักศึกษาใหม่ รุ่นที่ 85 ให้นักศึกษาได้มีส่วนร่วมพัฒนาพื้นที่ต่าง ๆ ภายในมหาวิทยาลัย และชุมชนโดยรอบ ร่วมกับรุ่นพี่และบุคลากรทุกส่วนงาน เป็นการฝึกการทำงานเป็นทีม และสร้างความสัมพันธ์อันดีให้เกิดขึ้นในหมู่คณะ รวมถึงมีการจัดทำคลิปวีดีโอพี่สอนน้อง [ในสารคดีชีวิตลูกแม่โจ้ ชุดพี่สอนน้อง](https://m.facebook.com/story.php?story_fbid=1464716920403958&id=188161498059513) เพื่อสร้างความสัมพันธ์ที่ดีทางสังคมให้แก่นักศึกษารุ่นใหม่ ได้เห็นถึงอัตลักษณ์ของความเป็นลูกแม่โจ้ ความรัก ความผูกพัน รากเหง้า และความภาคภูมิใจ

**3) สภาพแวดล้อมทางจิตวิทยา**

มหาวิทยาลัยมีการจัดสภาพแวดล้อมที่ดีในการอยู่และใช้ชีวิตภายในมหาวิทยาลัย เพื่อให้นักศึกษามีความรู้สึกที่ดี มีความอบอุ่น ตั้งแต่เริ่มเข้ามาสู่รั้วมหาวิทยาลัย ซึ่งในภาวะสถานการณ์โรคระบาดของโควิด-19 มหาวิทยาลัยได้จัดทำ[วีดีทัศน์เพื่อปฐมนิเทศนักศึกษาใหม่ ปีการศึกษา 2563](https://www.facebook.com/MaejoUniversity/videos/2573154239603988) เพื่อส่งต่อไปยังหน่วยงานต่างๆ ในการสื่อสารให้นักศึกษาและผู้ปกครอง ได้รับรู้รับทราบข้อมูลเกี่ยวกับมหาวิทยาลัย และการใช้ชีวิตในรั้วมหาวิทยาลัยในด้านต่าง ๆ เช่น การใช้ชีวิต การเรียนการสอน [รวมถึงอยู่ร่วมกันในหอพักมหาวิทยาลัยเพื่อเป็นการหลอมรวมระหว่างนักศึกษาให้รู้จักเพื่อนสาขาเดียวกัน](https://web.facebook.com/MaejoUniversity/videos/1857383844298093)และต่างสาขา มีการช่วยเหลือดูแลกัน [สร้างความสามัคคี อันเป็นบรรยากาศที่ส่งผลทางจิตใจเชิงบวกให้เกิดขึ้นในการใช้ชีวิตในมหาวิทยาลัย](https://erp.mju.ac.th/informationDetail.aspx?newsId=3020) ซึ่งเป็นสิ่งที่ดีและพัฒนาไปสู่การสร้างทัศนคติที่ดีในการเข้าเป็นนักศึกษามหาวิทยาลัยแม่โจ้จนจบการศึกษา และติดไปเป็นส่วนหนึ่งของชีวิตในฐานะศิษย์เก่าของมหาวิทยาลัยที่ยังคงมีความสัมพันธ์ที่ดีช่วยเหลือกันไม่ว่าจะเป็นศิษย์เก่าจากสาขาใดหรือปีการศึกษาใดก็ตามดังคำว่า “เลิศน้ำใจ วินัยดี เชิญชูประเพณี สามัคคี อาวุโส” และ“งานหนักไม่เคยฆ่าคน” และมี[การปฐมนิเทศนักศึกษาในระดับบัณฑิตศึกษา](http://www.education.mju.ac.th/www/ActivitiesDetail.aspx?ID=122) เพื่อสร้างความเข้าใจ และรับทราบข้อมูลเกี่ยวกับมหาวิทยาลัย กฎระเบียบ และการใช้ชีวิตในรั้วมหาวิทยาลัย

นอกจากมหาวิทยาลัยมีการสร้างบรรยากาศที่ส่งผลต่อจิตใจเพื่อส่งเสริมศักยภาพการเรียนรู้ของนักศึกษา มีหน่วยงานเพื่อช่วยเหลือนักศึกษาที่เกิดปัญหาได้เข้าใจปัญหา และลงมือปฏิบัติแก้ไขปัญหาอย่างเหมาะสมให้นักศึกษาได้รับการชี้แนะวิธีการแก้ไขปัญหาจากผู้ให้คำปรึกษาอย่างมี[ระบบและกระบวนการ](http://www.erp.mju.ac.th/openFile.aspx?id=MzQ0MTk5&method=inline)ที่ชัดเจน ทั้งนักศึกษาทั่วไปและนักศึกษาพิการ นอกจากนี้ยังมีการบูรณาการกับงานกองทุนเงินกู้ยืมเพื่อการศึกษา และหน่วยงานของกองพัฒนานักศึกษา รวมทั้งคณะ สาขาวิชา และหน่วยงานภายในและภายนอกของมหาวิทยาลัย เช่น โรงพยาบาลด้านจิตเวช ในกรณีที่นักศึกษาที่มีปัญหาด้านความเครียด การปรับตัว เป็นต้น รวมทั้งการบริการด้านวิชาการ วิชาชีพ นอกหลักสูตร และ[การสร้างเครือข่ายการให้คำปรึกษาเชิงรุก](http://www.erp.mju.ac.th/openFile.aspx?id=MzQ0MjAw&method=inline) เน้นนักศึกษาเป็นจุดศูนย์กลางการให้คำปรึกษาในทุกด้าน เพื่อให้นักศึกษาได้รับคำปรึกษาสามารถแก้ไขปัญหาต่าง ๆ ตาม[ระบบประเมินความพึงพอใจ](https://docs.google.com/forms/d/1nXUdzLbvDOEEm0Ycxm6P_jDZ_XxZvDTClRPnfv7Gkpk/edit)การให้บริการให้คำปรึกษา ซึ่งในปีการศึกษา 2563 พบว่านักศึกษาที่เข้ารับบริการมี[การประเมินความพึงพอใจ](https://erp.mju.ac.th/openFile.aspx?id=Mzg1NTEx&method=inline)ในกระบวนการให้คำปรึกษา 9 เรื่องอยู่ในระดับดี ถึง ดีมาก และพบว่า [นักศึกษาได้รับแนะแนวทางวิธีการแก้ไขปัญหาที่ถูกต้องและมีระบบ](https://erp.mju.ac.th/openFile.aspx?id=MzQ2MjM5&method=inline) และสามารถทำให้นักศึกษาได้มีโอกาสเรียนจนจบการศึกษา และมีความสุข

มีนักแนะแนวการศึกษาจากงานทุนการศึกษาและให้คำปรึกษา เป็นผู้ดูแล[ให้คำปรึกษาด้านวิชาการและพัฒนาทักษะชีวิตแก่นักศึกษาพิการและนักศึกษาทั่วไป](https://erp.mju.ac.th/openFile.aspx?id=NDM0Nzk3&method=inline) และมีเครือข่ายการดูแลนักศึกษาพิการในแต่ละคณะ/วิทยาลัย เป็น[คณะทำงาน](https://erp.mju.ac.th/openFile.aspx?id=NDM0ODE5&method=inline), มี[กระบวนการให้คำปรึกษานักศึกษา้ิการมหาวิทยาลัยแม่ละกษาสังกัดรและบุคลากร่](http://www.erp.mju.ac.th/openFile.aspx?id=NDQxMTk2&method=inline) รวมทั้งจัดสรรทุนการศึกษาให้แก่นักศึกษาพิการที่มีบัตรประจำตัวคนพิการเป็นประจำทุกปี ในปีการศึกษา 2563 มีนักศึกษาพิการที่มีความสามารถช่วยเหลือตนเองได้ [รวมทั้งสิ้นจำนวน 19 ราย](https://erp.mju.ac.th/openFile.aspx?id=NDUxMjQx&method=inline)  โดยแบ่งเป็นมหาวิทยาลัยแม่โจ้ - เชียงใหม่ จำนวน 16 ราย มหาวิทยาลัยแม่โจ้ – แพร่ เฉลิมพระเกียรติ จำนวน 1 ราย และมหาวิทยาลัยแม่โจ้ – ชุมพร จำนวน 2 ราย

ทั้งนี้ มหาวิทยาลัยมีการ[ประเมินผลความพึงพอใจต่อคุณภาพชีวิต และสิ่งสนับสนุน](https://erp.mju.ac.th/openFile.aspx?id=MzU2OTUw&method=inline) โดยศึกษาคุณภาพชีวิตของนักศึกษามหาวิทยาลัยแม่โจ้ พบว่า ระดับความพึงพอใจ/ความคิดเห็นเกี่ยวกับคุณภาพชีวิตของนักศึกษาในภาพรวมอยู่ในระดับปานกลาง (ค่าเฉลี่ย 3.38) เมื่อพิจารณาเป็นรายด้านพบว่า มีความพึงอใจ/ความคิดเห็นเกี่ยวกับคุณภาพชีวิตในระดับปานกลางทั้ง 6 ด้าน ดังนี้

1. ด้านกายภาพ (ค่าเฉลี่ยในภาพรวมเท่ากับ 3.42) โดยมีข้อมูลเกี่ยวกับอาคารสถานที่สะอาดถูกสุขลักษณะและตกแต่งอย่างมีสุนทรีย์ ที่มีระดับความพึงพอใจ/ความคิดเห็นคุณภาพชีวิตสูงที่สุด
2. ด้านสังคมและสภาวะจิตใจ (ค่าเฉลี่ยในภาพรวมเท่ากับ 3.39) พบว่า กิจกรรม  
   ต่าง ๆ ที่ทางมหาวิทยาลัยจัดขึ้นทำให้นักศึกษามีความสัมพันธ์กับเพื่อน ๆ ดีขึ้น มีระดับความพึงพอใจ/ความคิดเห็นคุณภาพชีวิตสูงที่สุด
3. ด้านการให้คำปรึกษาและส่งเสริมการเรียน (ค่าเฉลี่ยในภาพรวมเท่ากับ 3.40) พบว่า การให้คำแนะนำและสนับสนุนด้านการเรียนมีระดับความพึงพอใจ/ความคิดเห็นคุณภาพชีวิต  
   สูงที่สุด
4. ด้านการบริการด้านข้อมูลข่าวสาร(ค่าเฉลี่ยในภาพรวมเท่ากับ 3.33) โดยมหาวิทยาลัยมีการเผยแพร่ข้อมูล กฎระเบียบและขั้นตอนการดำเนินการต่าง ๆ ที่เป็นประโยชน์แก่นักศึกษาอย่างทั่วถึง มีระดับความพึงพอใจ/ความคิดเห็นคุณภาพชีวิตสูงที่สุด
5. ด้านสิ่งอำนวยความสะดวกที่เอื้อต่อการเรียน (ค่าเฉลี่ยในภาพรวมเท่ากับ 3.32) พบว่า ห้องสมุดมีความเพียงพอและทันสมัย มีระดับความพึงพอใจ/ความคิดเห็นคุณภาพชีวิตสูงที่สุด
6. ด้านกิจกรรมพัฒนานักศึกษานอกห้องเรียน (ค่าเฉลี่ยในภาพรวมเท่ากับ 3.41) พบว่า ความเป็นอัตลักษณ์ลูกแม่โจ้ มีระดับความพึงพอใจ/ความคิดเห็นคุณภาพชีวิตสูงที่สุด

**ผลการประเมินตนเอง ระดับ 3** : Inadequate but Minor Improvement Will Make It Adequate